
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 


Proiect de hotărâre
privind predarea către Ministerul Dezvoltării, Lucrărilor Publice și Administrației prin Compania Naţională de Investiţii “C.N.I.” S.A.,  a amplasamentului și asigurarea condițiilor în vederea executării obiectivului de investiţii
 ,, CONSTRUIRE CRESĂ MEDIE MUNICIPIULUI MARGHITA, JUDEȚUL BIHOR”

Analizând tememiul juridic:
-prevederile art. 6 şi art. 4 alin.(1) si alin.(2) din Capitolul I-Program naţional de construcţii de interes public sau social, art. 12 şi art. 13  din anexa nr. 3 a Ordonanței Guvernului nr. 25/2001 privind înființarea Companiei Naționale de Investiții “C.N.I.”- S.A, cu modificările și completările ulterioare;
- art. 129, alin 2 lit c) și alin 6 lit a) din O.U.G. nr. 57/ 2019 privind Codul Administrativ, cu modificările și completarile ulterioare; 

Luând în considerare :
· Referatul de aprobare al primarului cu  nr. de înregistrare 9544 din 09.09.2022;
· Raportul de specialitate al arhitectului sef, cu nr. înregistrare 9545 din 09.09.2022 

Ţinând cont de : 
· Hotărârea Consiliului Local al Municipiului Marghita nr. 217 din 01.11.2021 pentru modificarea HCL nr. 191 din 15.10.2021 privind predarea  către Ministerul Dezvoltării Lucrărilor Publice și Administrației prin Compania Naţională de Investiţii “C.N.I.” S.A., pe bază de protocol, a terenului , identificat  cu nr. cad.105474, înscris în CF nr. 105474 Marghita, în scopul realizării obiectivului de investiţii „Construire cresă medie municipiului Marghita, județul Bihor”

În baza art. 196 alin.(1) lit. A din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare , se propune Consiliului Local al Municipiului Marghita, întrunit în şedinţa extraordinară convocată de îndată in 21 septembrie 2022 următorul 
                                                Proiect de hotărâre:

Art. 1 Se aprobă modificarea  art. 1  din Hotărârea Consiliului Local nr. 217 din 1 Noiembrie 2021 cu următorul conținut :”Se aprobă  predarea  către Ministerul Dezvoltării, Lucrărilor Publice și Administrației prin Compania Națională de Investiții “C.N.I. ” S.A., pe baza de protocol, a terenului/ amplasamentului aflat în intravilanul Municipiului Marghita, Judeţul Bihor 


în suprafață de 1.970 mp (din totalul de 19.784  mp a  suprafeței înscrisă în CF) identificat potrivit Cărții Funciare nr. 105452 pe nr. cad 105452, teren  liber de orice sarcini, și a terenului/ amplasamentului aflat în intravilanul Municipiului Marghita, domeniu public situat în localitatea Marghita, str. Eroilor, nr.13, jud. Bihor, aflat în proprietate publica a Municipiului Marghita, în suprafață de 3.771 mp, identificat potrivit Cărții Funciare nr. 105474 pe nr. cad 105474, teren  liber de orice sarcini, în vederea şi  pe perioada realizării de către „C.N.I.” – S.A. a obiectivului de investiţii ,, CONSTRUIRE CREȘĂ MEDIE ÎN MUNICIPIULUI MARGHITA, JUDEȚUL BIHOR ”, în cadrul programului Național de Construcții de Interes Public și Social, subprogramul „Unități instituții de învățământ”

[bookmark: _Hlk102990591]Art.2. (1) Amplasamentul prevăzut la art 1. se predă viabilizat, conform documentelor urbanistice, cu respectarea reglementărilor în vigoare.
     (2) Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului ( UAT Municipiul Marghita) , CNI-SA asigurându-și dreptul legal de acțiune în justiție în vederea sancţionării atitudinii culpabile a beneficiarului, inclusiv solicitarea de penalităţi și acordarea de daune interese, când prin neasigurarea unui amplasament viabilizat, beneficiarul a adus atingere drepturilor și intereselor legitime ale “CNI”-SA.   

Art.3. Se aprobă asigurarea finanțării de către unitatea administrativ-teritorială Municipiul Marghita , județul Bihor a cheltuielilor pentru racordurile la utilități (electrică, apa, canal, gaz sau alt tip de combustibil utilizat etc.);

Art.4. Unitatea administrativ-teritorială Municipiul Marghita,  se obligă să asigure, în condițiile legii, suprafețele de teren necesare pentru depozitarea și organizarea șantierului;

Art.5. Unitatea administrativ-teritorială Municipiul Marghita  se obligă ca, după predarea amplasamentului și a obiectivului realizat, să mențină destinația acestuia și să asigure mentenanța pe o perioadă de minim 15 ani.
  
                            Initiator                                               Vizat pentru legalitate 
                      p. primar                                                        Secretar general
                                                                                           Cornelia DEMETER

